Návrh

**ZÁKON**

z ... 2025,

**ktorým sa mení a dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 108/2024 Z. z. o ochrane spotrebiteľa a o zmene a doplnení niektorých zákonov sa mení a dopĺňa takto:

1. V poznámke pod čiarou k odkazu 4 sa vypúšťa citácia „nariadenie Európskeho parlamentu a Rady (EÚ) č. 524/2013 z 21. mája 2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES (nariadenie o riešení spotrebiteľských sporov online) (Ú. v. EÚ L 165, 18. 6. 2013),“.
2. § 2 sa dopĺňa písmenami n) až q), ktoré znejú:

„n) environmentálnym tvrdením dobrovoľné vyhlásenie alebo zobrazenie v akejkoľvek forme, vrátane textového, obrazového, grafického alebo symbolického zobrazenia, ako je etiketa, obchodná značka, názov spoločnosti, názov produktu alebo iné označenie použité v obchodnej komunikácii, ktoré uvádza alebo naznačuje, že produkt, kategória produktu, značka alebo obchodník

1. má pozitívny vplyv na životné prostredie,

2. má menej škodlivý vplyv na životné prostredie ako iný produkt, značka alebo obchodník,

3. nemá vplyv na životné prostredie, alebo

4. zmiernil za určitý čas svoj vplyv na životné prostredie,

o) značkou udržateľnosti akákoľvek dobrovoľná verejná alebo súkromná známka dôveryhodnosti, známka kvality alebo ich ekvivalent, ktorej cieľom je odlíšiť
a propagovať produkt, postup alebo obchodníka s odkazom na určité environmentálne vlastnosti, sociálne vlastnosti alebo oboje, okrem povinnej značky podľa osobitného predpisu,7a)

p) certifikačným systémom nezávislý systém overovania, ktorým sa osvedčuje, že produkt, postup alebo obchodník spĺňa požiadavky na používanie značky udržateľnosti, a ktorý spĺňa tieto požiadavky:

1. systém je za transparentných, spravodlivých a nediskriminačných podmienok otvorený všetkým obchodníkom,

2. požiadavky systému vypracúva vlastník systému po konzultácii s príslušnými odborníkmi a zainteresovanými stranami a sú verejne dostupné,

3. systém určuje postupy riešenia nesúladu s požiadavkami systému a predpokladá odňatie alebo pozastavenie používania značky udržateľnosti, ak obchodník nedodrží požiadavky systému, a

4. monitorovanie dodržiavania požiadaviek systému vykonáva tretia osoba, ktorá je nezávislá od vlastníka systému a obchodníka; spôsobilosť tretej osoby na výkon tejto činnosti sa preukazuje podľa technickej normy7b) alebo podľa osobitného predpisu,7c)

q) uznanými vynikajúcimi environmentálnymi vlastnosťami environmentálne vlastnosti v súlade s požiadavkami podľa osobitného predpisu7d)alebo podľa technickej normy7e)alebo environmentálne vlastnosti s najvyššou úrovňou vlastností podľa osobitného predpisu.7f)“.

Poznámky pod čiarou k odkazom 7a až 7f znejú:

„7a) Napríklad nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28. 7. 2017) v platnom znení, zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

7b) Napríklad STN EN ISO/IEC 17065 Posudzovanie zhody. Požiadavky na orgány vykonávajúce certifikáciu výrobkov, procesov a služieb (01 5256).

7c) Napríklad nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 8. 2008) v platnom znení.

7d) Nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (Ú. v. EÚ L 27, 30. 1. 2010) v platnom znení.

7e) Napríklad STN EN ISO 14024 Environmentálne značky a vyhlásenia. Environmentálne označovanie typu I. Zásady a postupy (83 9024).

7f) Napríklad nariadenie (EÚ) 2017/1369 v platnom znení.“.

1. V § 4 ods. 2 písm. e) sa za číslo „4“ vkladá čiarka a slová „§ 623 ods. 2“.
2. V § 5 ods. 1 písmeno f) znie:

„f) existenciu a hlavné informácie o zákonnej zodpovednosti obchodníka za vady tovaru vrátane dĺžky jej trvania, a to zreteľným spôsobom aspoň v podobe a v rozsahu harmonizovaného oznámenia podľa osobitného predpisu,“.

1. V § 5 ods. 1 sa za písmeno f) vkladajú nové písmená g) a h), ktoré znejú:

„g) existenciu a dĺžku trvania spotrebiteľskej záruky na životnosť tovaru,[23)](#21mcwns) ak ju výrobca alebo dovozca bezplatne poskytuje spotrebiteľovi na celý tovar s dĺžkou trvania viac ako dva roky a tieto informácie sprístupnil obchodníkovi, a pripomenutie existencie zákonnej zodpovednosti obchodníka za vady tovaru, a to zreteľným spôsobom aspoň v podobe a v rozsahu harmonizovaného označenia podľa osobitného predpisu,

h) existenciu a dĺžku trvania zodpovednosti za vady digitálneho obsahu alebo digitálnej služby,“.

Doterajšie písmená g) až l) sa označujú ako písmená i) až n).

Poznámka pod čiarou k odkazu 23 znie:

„23) § 626 ods. 2 Občianskeho zákonníka.“.

1. V § 5 ods. 1 písm. j) sa za slovo „servisu“ vkladajú slová „a iných typov spotrebiteľských záruk,23a) ako je spotrebiteľská záruka na životnosť tovaru podľa písmena g)“ a slová „ho obchodník alebo výrobca“ sa nahrádzajú slovami „ich obchodník, výrobca alebo dovozca“.

Poznámka pod čiarou k odkazu 23a znie:

„23a) § 626 ods. 1 Občianskeho zákonníka.“.

1. V § 5 ods. 1 sa za písmeno j) vkladajú nové písmená k) a l), ktoré znejú:

„k) informáciu o bodovom hodnotení opraviteľnosti tovaru,23b) ktorým sa vyjadruje možnosť opravy23c) tovaru,

l) informáciu o dostupnosti, predpokladaných nákladoch a postupe objednania náhradných dielov, ktoré sú potrebné na opravu tovaru, pokynoch potrebných na opravu a údržbu tovaru a o obmedzeniach opravy, ak neboli poskytnuté informácie podľa písmena k), a ak tieto informácie výrobca alebo dovozca sprístupnil obchodníkovi,“.

Doterajšie písmená k) až n) sa označujú ako písmená m) až p).

Poznámky pod čiarou k odkazom 23b a 23c znejú:

„23b) Napríklad príloha IV delegovaného nariadenia Komisie (EÚ) 2023/1669 zo 16. júna 2023, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie smartfónov a tabletov typu Slate (Ú. v. EÚ L 214, 31. 8. 2023).

23c) Čl. 2 ods. 20 nariadenia Európskeho parlamentu a Rady (EÚ) 2024/1781 z 13. júna 2024, ktorým sa zriaďuje rámec na stanovenie požiadaviek na ekodizajn udržateľných výrobkov, mení smernica (EÚ) 2020/1828 a nariadenie (EÚ) 2023/1542 a zrušuje smernica 2009/125/ES (Ú. v. EÚ L, 2024/1781, 28. 6. 2024).“.

1. V § 5 ods. 1 sa za písmeno o) vkladá nové písmeno p) ktoré znie:

„p) minimálnu dobu, počas ktorej výrobca, dovozca alebo poskytovateľ digitálneho obsahu alebo digitálnej služby poskytuje bezplatné aktualizácie vrátane bezpečnostných aktualizácií, ktoré sú potrebné na zachovanie súladu veci s digitálnymi prvkami, digitálneho obsahu alebo digitálnej služby s požiadavkami podľa osobitného predpisu,26a) ak výrobca, dovozca alebo poskytovateľ digitálneho obsahu alebo digitálnej služby túto informáciu sprístupnil obchodníkovi,“.

Doterajšie písmeno p) sa označuje ako písmeno q).

Poznámka pod čiarou k odkazu 26a znie:

„26a) § 615 a 852d Občianskeho zákonníka.“.

1. V § 5 ods. 3 sa slová „odseku 1 písm. l)“ nahrádzajú slovami „odseku 1 písm. q)“.
2. V § 5 ods. 5 a úvodnej vete odseku 6 sa slová „ až k)“ nahrádzajú slovami „až p)“.
3. V § 7 ods. 1 sa na konci pripája táto veta: „Obchodník je povinný určiť zníženie ceny tovaru na základe predchádzajúcej ceny tovaru.“.
4. V § 7 ods. 3 sa slová „uviesť ako predchádzajúcu cenu tovaru pôvodnú cenu tovaru pred prvým znížením ceny tovaru bez“ nahrádzajú slovami „ako predchádzajúcu cenu tovaru uviesť cenu, ktorá bola predchádzajúcou cenou tovaru pred prvým znížením ceny tovaru, bez“.
5. § 9 sa dopĺňa odsekom 12, ktorý znie:

„(12) Obchodník je povinný preukázať správnosť skutkových tvrdení týkajúcich sa obchodnej praktiky orgánu dohľadu alebo súdu v konaní, v ktorom sa posudzuje, či je obchodná praktika nekalou obchodnou praktikou, ak to vzhľadom na okolnosti prípadu možno považovať za primerané s prihliadnutím na oprávnený záujem obchodníka, iného účastníka konania alebo kolektívne záujmy spotrebiteľov. Ak obchodník nepredloží dôkazy, alebo ak orgán dohľadu alebo súd považuje predložené dôkazy za nedostatočné, skutkové tvrdenia sa považujú za nesprávne.“.

1. V § 10 ods. 1 písm. b) sa za slovo „príslušenstvo“ vkladá čiarka a slová „environmentálne alebo sociálne vlastnosti, aspekty obehovosti, ako sú životnosť,48a) opraviteľnosť alebo recyklovateľnosť“.

Poznámka pod čiarou k odkazu 48a znie:

„48a) § 617 ods. 1 písm. d) Občianskeho zákonníka.”.

1. V § 10 ods. 2 písm. b) sa vypúšťa slovo „alebo“.
2. V § 10 sa odsek 2 dopĺňa písmenami d) a e), ktoré znejú:

„d) environmentálne tvrdenie týkajúce sa budúceho vplyvu produktu na životné prostredie bez jasných, objektívnych, verejne dostupných a overiteľných záväzkov uvedených v podrobnom a realistickom pláne vykonávania, ktorý obsahuje merateľné a časovo ohraničené ciele a opatrenia potrebné na podporu jeho realizácie a ktorý pravidelne overuje nezávislý odborník tretej strany, ktorého zistenia sa sprístupnia spotrebiteľom, alebo

 e) propagáciu výhody produktu, ktorá je pre spotrebiteľa bezvýznamná a nesúvisí
so žiadnou vlastnosťou produktu alebo obchodníka.”.

1. V § 11 sa odsek 6 dopĺňa písmenom c), ktoré znie:

„c) metóde porovnávania produktov, produktoch, ktoré sú predmetom porovnávania, ich dodávateľoch a o opatreniach na zabezpečenie aktualizácie informácií, ak obchodník poskytuje službu, v rámci ktorej sa porovnávajú produkty, a spotrebiteľovi poskytuje informácie o environmentálnych alebo sociálnych vlastnostiach produktov, aspektoch obehovosti, ako sú životnosť, opraviteľnosť alebo recyklovateľnosť produktov, alebo o ich dodávateľoch.“.

1. Za § 13 sa vkladajú § 13a a 13b, ktoré vrátane nadpisov znejú:

**„§ 13a**

**Európsky formulár pre informácie o oprave**

1. Osoba, ktorá v rámci svojho povolania alebo podnikateľskej činnosti poskytuje opravu,
a to aj prostredníctvom inej osoby, ktorá koná v jej mene alebo na jej účet (ďalej len „opravovňa“), môže pred uzavretím zmluvy o oprave poskytnúť spotrebiteľovi európsky formulár pre informácie o oprave podľa prílohy č. 3a (ďalej len „európsky formulár o oprave”). Podmienky opravy uvedené v európskom formulári o oprave sú pre opravovňu záväzné minimálne po dobu 30 dní odo dňa poskytnutia európskeho formulára o oprave spotrebiteľovi; tým nie je dotknuté právo spotrebiteľa a opravovne dohodnúť sa na dlhšej dobe viazanosti podmienok opravy uvedených v európskom formulári o oprave. Opravovňa poskytne spotrebiteľovi európsky formulár o oprave bezodplatne, na trvanlivom médiu a v primeranej lehote od podania žiadosti o poskytnutie európskeho formulára o oprave spotrebiteľom.
2. Ak je na určenie povahy vady, druhu opravy a odhad ceny opravy potrebná diagnostická služba vrátane fyzického skontrolovania tovaru alebo skontrolovania tovaru na diaľku, opravovňa môže žiadať od spotrebiteľa úhradu účelne vynaložených nákladov na túto službu. Opravovňa pred poskytnutím európskeho formulára o oprave informuje spotrebiteľa o nákladoch na diagnostickú službu alebo o spôsobe, akým sa tieto náklady vypočítajú a o najvyššej možnej výške nákladov na diagnostickú službu, ak vzhľadom na povahu diagnostickej služby nemožno náklady primerane určiť vopred.
3. Opravovňa v európskom formulári o oprave jasným a zrozumiteľným spôsobom uvedie
4. obchodné meno a sídlo alebo miesto podnikania opravovne alebo osoby, v ktorej mene alebo na ktorej účet opravovňa koná,
5. telefónne číslo, adresu elektronickej pošty opravovne a ďalšie prostriedky online komunikácie, ktoré umožňujú spotrebiteľovi rýchlo kontaktovať opravovňu a účinne
s ňou komunikovať, ak nimi opravovňa disponuje,
6. tovar, ktorý sa má opraviť,
7. povahu vady a druh navrhovanej opravy,
8. cenu alebo spôsob, akým sa cena vypočíta a najvyššiu možnú cenu opravy, ak cenu nemožno určiť vopred,
9. čas potrebný na vykonanie opravy,
10. informáciu o dostupnosti dočasného náhradného tovaru počas trvania opravy
a o nákladoch spotrebiteľa na dočasný náhradný tovar,
11. miesto odovzdania tovaru na opravu,
12. informáciu o dostupnosti doplnkových služieb, ako je prevzatie, inštalácia a preprava tovaru a o nákladoch na každú službu, ak ich opravovňa poskytuje,
13. dobu viazanosti európskym formulárom o oprave,
14. ďalšie informácie, ak sú vzhľadom na povahu opravy potrebné.
15. Ak spotrebiteľ počas doby viazanosti európskym formulárom o oprave súhlasí
s podmienkami opravy uvedenými v európskom formulári o oprave, opravovňa je povinná vykonať opravu za týchto podmienok. Informácie poskytnuté podľa odseku 3 tvoria neoddeliteľnú súčasť zmluvy o oprave a môžu sa zmeniť len s výslovným súhlasom oboch strán.
16. Informačná povinnosť podľa § 5 ods. 1 písm. a) až e), § 15 ods. 1 písm. a) a b) a ods. 3 a podľa osobitných predpisov56a) sa považuje za splnenú, ak opravovňa poskytne spotrebiteľovi riadne vyplnený európsky formulár o oprave. Požiadavka na jasnosť
a zrozumiteľnosť informácií tým nie je dotknutá.
17. Dôkazné bremeno preukázania splnenia informačných povinností podľa odseku 3 znáša opravovňa.

**§ 13b**

**Povinnosť vykonať opravu**

1. Nad rozsah zákonnej zodpovednosti obchodníka za vady tovaru je výrobca povinný na žiadosť spotrebiteľa opraviť tovar, ak právny predpis v prílohe II smernice Európskeho parlamentu a Rady (EÚ) 2024/1799 z 13. júna 2024 o spoločných pravidlách na podporu opravy tovaru a o zmene nariadenia (EÚ) 2017/2394 a smerníc (EÚ) 2019/771 a (EÚ) 2020/1828 (Ú. v. EÚ L, 2024/1799, 10.7.2024) ustanovuje požiadavky na opraviteľnosť tovaru alebo časti tovaru, vrátane požiadaviek na zjednodušenie demontáže, prístup k náhradným dielom, informáciám a nástrojom súvisiacim s opravou, ktoré sa vzťahujú na tovar alebo časť tovaru (ďalej len „požiadavka na opraviteľnosť”).
2. Výrobca vykoná alebo zabezpečí vykonanie opravy podľa odseku 1 bezplatne alebo za primeranú cenu, v primeranej lehote od odovzdania tovaru spotrebiteľom alebo od sprístupnenia tovaru výrobcovi v rozsahu požiadavky na opraviteľnosť podľa právneho predpisu v prílohe II smernice (EÚ) 2024/1799, to neplatí, ak oprava nie je možná. Výrobca nesmie odmietnuť vykonať opravu len z dôvodu výšky nákladov na náhradné diely a nástroje potrebné na opravu alebo z dôvodu, že predchádzajúcu opravu vykonala opravovňa alebo iná osoba.
3. Ak výrobca nemá sídlo alebo miesto podnikania v Slovenskej republike alebo v inom členskom štáte, má povinnosť vykonať alebo zabezpečiť vykonanie opravy tovaru podľa odsekov 1 a 2
4. splnomocnený zástupca,
5. dovozca, ak výrobca nemá splnomocneného zástupcu so sídlom alebo miestom podnikania v členskom štáte,
6. distribútor, ak dovozca nemá sídlo alebo miesto podnikania v členskom štáte.
7. Výrobca alebo osoba podľa odseku 3 môže počas opravy zapožičať spotrebiteľovi bezplatne alebo za primeraný poplatok dočasný náhradný tovar.
8. Výrobca alebo osoba podľa odseku 3 môže spotrebiteľovi ponúknuť renovovaný tovar,56b) ak oprava nie je možná.
9. Výrobca, ktorý poskytuje náhradné diely a nástroje na opravu tovaru podľa právneho predpisu v prílohe II smernice (EÚ) 2024/1799, je povinný ponúkať tieto náhradné diely a nástroje na opravu za primeranú cenu, ktorá neodrádza od opravy.
10. Výrobca a osoba podľa odseku 3 počas trvania povinnosti vykonať opravu podľa právneho predpisu v prílohe II smernice (EÚ) 2024/1799
11. bezplatne, jasným a zrozumiteľným spôsobom sprístupní informácie o opravárenských službách,
12. zverejní na svojom webovom sídle informatívnu cenu za bežnú opravu tovaru, na ktorý sa vzťahuje požiadavka na opraviteľnosť.
13. Výrobca nesmie používať zmluvné ustanovenia, hardvérové alebo softvérové techniky, ktoré bránia oprave tovaru, ak to nie je odôvodnené legitímnymi alebo objektívnymi faktormi vrátane ochrany práv duševného vlastníctva. Výrobca nesmie brániť opravovniam v používaní originálnych alebo použitých náhradných dielov, kompatibilných náhradných dielov alebo náhradných dielov vyrobených trojrozmernou tlačou, ak sú v súlade s požiadavkami podľa osobitných predpisov.56c)
14. Povinnosťou vykonať opravu podľa odsekov 1 až 3 nie je dotknuté právo spotrebiteľa uzavrieť zmluvu o oprave s inou opravovňou.“.

Poznámky pod čiarou k odkazom 56a až 56c znejú:

„56a) § 4 ods. 1 písm. a) a c) zákona č. 22/2004 Z. z.

§ 6 ods. 1 písm. a), i) až k) zákona č. 136/2010 Z. z. o službách na vnútornom trhu a o zmene a doplnení niektorých zákonov.

56b) Čl. 2 ods. 18 nariadenia (EÚ) 2024/1781 v platnom znení.

56c) Napríklad nariadenie Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23. 5. 2023), zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov.“.

1. V § 14 ods. 5 písm. f) sa za slová „až i),“ vkladá slovo „l),“.
2. V § 14 ods. 7 prvej vete sa slová „až k)“ nahrádzajú slovami „až p)“.
3. V § 15 sa odsek 1 dopĺňa písmenom l), ktoré znie:

„l) možnosti dodania tovaru šetrné k životnému prostrediu, ak sú dostupné.“.

1. V § 15 ods. 5 prvej vete sa slová „a i)“ nahrádzajú slovami „a m)“.
2. V § 17 ods. 3 prvej vete sa slová „§ 5 ods. 1 písm. a), d) a i“  nahrádzajú slovami „§ 5 ods. 1 písm. a), d), g) a i)“.
3. V § 20 ods. 1 písm. b) sa slová „dňa uzavretia zmluvy“ nahrádzajú slovami „dňa, kedy nastala skutočnosť podľa odseku 1 písm. a) prvého bodu až štvrtého bodu, ak bola zmluva uzavretá“.
4. V § 24 sa za písmeno i) vkladá nové písmeno j), ktoré znie:

„j) plní povinnosti národného kontaktného miesta pre európsku online platformu pre opravy, najmä

1. poskytuje podporu Európskej komisii pri prevádzkovaní vnútroštátnej sekcie európskej online platformy pre opravy,

2. spravuje a poskytuje prístup do vnútroštátnej sekcie európskej online platformy pre opravy,

3. informuje spotrebiteľov o dostupnosti a bezplatnom používaní európskej online platformy pre opravy,

4. informuje hospodárske subjekty o dostupnosti a dobrovoľnej registrácii na európskej online platforme pre opravy,“.

Doterajšie písmeno j) sa označuje ako písmeno k).

1. V § 26 ods. 1 písm. d) sa slovo „na“ nahrádza slovom „pre“.
2. V § 26 sa odsek 1 dopĺňa písmenom g), ktoré znie:

„g) Úrad pre reguláciu hazardných hier.79a)“.

Poznámka pod čiarou k odkazu 79a znie:

„79a) § 77 zákona č. 30/2019 Z. z. v znení neskorších predpisov.“.

1. V § 26 ods. 3 sa slová „a l)“ nahrádzajú slovami „a q)“.
2. V § 26 ods. 3 až 5 sa vypúšťajú slová „a povinnosti podľa právne záväzného aktu Európskej únie81)“.

Poznámka pod čiarou k odkazu 81 sa vypúšťa.

1. V § 26 ods. 4 a 5 sa slová „povinností podľa § 4 ods. 2 písm. a), § 5, § 15, § 17, § 20 ods. 9 a 13 a § 22, povinnosti“ nahrádzajú slovami „povinnosti podľa § 4 ods. 2 písm. a) okrem nekalej obchodnej praktiky, ktorá sa týka ceny, spôsobu výpočtu ceny alebo existencie osobitnej cenovej výhody, povinností podľa § 5, § 15, § 17, § 20 ods. 9 a 13 a § 22 a povinnosti“.
2. V § 26 ods. 5 sa za slová „v spojení s“ vkladajú slová „§ 3 ods. 1 písm. a) a b),“.
3. V § 26 ods. 6 sa na konci pripájajú tieto slová: „okrem nekalej obchodnej praktiky, ktorá sa týka ceny, spôsobu výpočtu ceny alebo existencie osobitnej cenovej výhody“.
4. V § 26 sa za odsek 6 vkladá nový odsek 7, ktorý znie:

„(7) Úrad pre reguláciu hazardných hier vykonáva dohľad nad dodržiavaním povinností podľa § 4 ods. 2 písm. a), b) a h) pri prevádzkovaní hazardných hier.“.

Doterajší odsek 7 sa označuje ako odsek 8.

1. V § 26 ods. 8 písm. b) sa za slová „§ 13“ vkladajú slová „až 13b“.
2. V § 26 ods. 8 písm. b) sa za slová „a § 22“ vkladá čiarka a vypúšťajú sa slová „a povinnosti podľa právne záväzného aktu Európskej únie,81)“.
3. V § 26 ods. 8 písm. b) sa slová „2 až 6“ nahrádzajú slovami „2 až 7“.
4. V § 33 ods. 8 písm. a) sa na konci pripája čiarka a tieto slová: „alebo jeho úplným splnením“.
5. V § 33 ods. 10 a § 34 ods. 10 sa za slová „až 30“ vkladá čiarka a slová „§ 33 ods. 2“.
6. V § 34 ods. 10 sa za slová „až 24“ vkladá čiarka a slová „§ 26“.
7. V § 35 ods. 8 sa za slovo „splniť“ vkladajú slová „a týka sa ochrany kolektívnych záujmov spotrebiteľov“.
8. § 35 sa dopĺňa odsekmi 15 a 16, ktoré znejú:

„(15) Ustanovenia odsekov 1 až 14 sa nepoužijú, ak dohliadaná osoba, zamestnanec dohliadanej osoby alebo osoba oprávnená konať v mene dohliadanej osoby, ktorá bola prítomná pri výkone dohľadu na mieste, pred začatím alebo počas výkonu dohľadu na mieste vyhlási a preukáže, že dohliadaná osoba ukončila porušovanie povinnosti a ak to povaha porušenia pripúšťa, vykonala nápravu v prospech spotrebiteľov, ktorí boli poškodení porušením povinnosti dohliadanej osoby alebo ich práva alebo právom chránené záujmy boli porušením povinnosti inak dotknuté, a orgán dohľadu považuje takýto postup za postačujúci.

(16) Ak orgán dohľadu vyhodnotí, že postup podľa odseku 15 nie je primeraný porušeniu povinnosti dohliadanej osoby, oznámi výsledok vyhodnotenia dohliadanej osobe pred ukončením výkonu dohľadu na mieste.“.

1. V § 38 ods. 1 sa za písmeno c) vkladá nové písmeno d), ktoré znie:

„d) ide o postup podľa § 35 ods. 15,“.

Doterajšie písmená d) až k) sa označujú ako písmená e) až l).

1. V § 43 ods. 1 písm. a) sa slová „až k)“ nahrádzajú slovami „až p)“.
2. V § 43 ods. 1 písm. b) sa vypúšťajú slová „čl. 14 nariadenia Európskeho parlamentu a Rady (EÚ) č. 524/2013 z 21. mája 2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES (nariadenie o riešení spotrebiteľských sporov online),“.
3. V § 47 ods. 1 sa vypúšťa slovo „inej“.
4. V § 47 ods. 3 prvej vete sa číslo „30“ nahrádza číslom „15“.
5. Za § 53 sa vkladá § 53a, ktorý vrátane nadpisu znie:

„**§** **53a**

**Prechodné ustanovenia k úpravám účinným dňom vyhlásenia**

1. Dohľad nad dodržiavaním povinnosti podľa § 4 ods. 2 písm. a), ak ide o nekalú obchodnú praktiku, ktorá sa týka ceny, spôsobu výpočtu ceny alebo existencie osobitnej cenovej výhody, začatý a neukončený do nadobudnutia účinnosti tohto zákona sa dokončí podľa tohto zákona v znení účinnom do nadobudnutia účinnosti tohto zákona. Konania o porušení povinností podľa tohto zákona zistené dohľadom podľa prvej vety sa začnú a dokončia podľa tohto zákona v znení účinnom do nadobudnutia účinnosti tohto zákona.
2. Konania o porušení povinnosti podľa § 4 ods. 2 písm. a), ak ide o nekalú obchodnú praktiku, ktorá sa týka ceny, spôsobu výpočtu ceny alebo existencie osobitnej cenovej výhody začaté a neukončené do nadobudnutia účinnosti tohto zákona sa dokončia podľa tohto zákona v znení účinnom do nadobudnutia účinnosti tohto zákona.“.
3. Za § 53a sa vkladá § 53b, ktorý vrátane nadpisu znie:

„**§ 53b**

**Prechodné ustanovenia k úpravám účinným od 1. januára 2026**

1. Dohľad nad dodržiavaním povinností podľa tohto zákona pri prevádzkovaní hazardných hier začatý a neukončený do 31. decembra 2025 sa dokončí podľa tohto zákona v znení účinnom do 31. decembra 2025. Konania o porušení povinností podľa tohto zákona zistené dohľadom podľa prvej vety sa začnú a dokončia podľa tohto zákona v znení účinnom
do 31. decembra 2025.
2. Konania o porušení povinností podľa tohto zákona pri prevádzkovaní hazardných hier začaté a neukončené do 31. decembra 2025 sa dokončia podľa tohto zákona v znení účinnom do 31. decembra 2025.“.
3. V prílohe č. 1 časti Klamlivé obchodné praktiky sa za druhý bod vkladá nový tretí bod, ktorý znie:

 „3. Zobrazenie značky udržateľnosti, ktorá nie je založená na certifikačnom systéme alebo ktorú nezaviedli orgány verejnej moci.“.

Doterajší tretí bod až dvadsiaty siedmy bod sa označujú ako štvrtý bod až dvadsiaty ôsmy bod.

1. V prílohe č. 1 časti Klamlivé obchodné praktiky sa za piaty bod vkladajú nový šiesty bod až ôsmy bod, ktoré znejú:

„6. Všeobecné environmentálne tvrdenie v písomnej forme, ústnej forme alebo audiovizuálnej forme, ktoré sa neuvádza na značke udržateľnosti, a pri ktorom sa v tom istom komunikačnom prostriedku jasne a dôrazne neuvádza špecifikácia tvrdenia, ak obchodník nie je schopný preukázať uznané vynikajúce environmentálne vlastnosti.

7. Environmentálne tvrdenie o celom produkte alebo o celom podniku obchodníka, ak sa týka len určitého aspektu produktu alebo konkrétnej činnosti obchodníka.

8. Tvrdenie založené na kompenzácii emisií skleníkových plynov, že produkt má neutrálny, znížený alebo pozitívny vplyv na životné prostredie z hľadiska emisií skleníkových plynov.“.

Doterajší šiesty bod až dvadsiaty ôsmy bod sa označujú ako deviaty bod až tridsiaty prvý bod.

1. V prílohe č. 1 časti Klamlivé obchodné praktiky sa za štrnásty bod vkladá nový pätnásty bod, ktorý znie:

„15. Prezentovanie požiadaviek, ktoré sa podľa právnych predpisov vzťahujú na všetky produkty v príslušnej kategórii produktov na trhu Európskej únie, ako charakteristickej črty ponuky obchodníka.“.

1. Doterajší pätnásty bod až tridsiaty prvý bod sa označujú ako šestnásty bod až tridsiaty druhý bod.
2. Príloha č. 1 časť Klamlivé obchodné praktiky sa dopĺňa tridsiatym tretím bodom až tridsiatym deviatym bodom, ktoré znejú:

 „33. Zamlčanie informácie, že aktualizácia softvéru vrátane bezpečnostnej aktualizácie, ktorá je potrebná na zachovanie súladu veci s digitálnymi prvkami, digitálneho obsahu alebo digitálnej služby s požiadavkami podľa osobitného predpisu,26a) alebo aktualizácia funkcií budú mať negatívny vplyv na fungovanie veci s digitálnymi prvkami alebo na používanie digitálneho obsahu alebo digitálnej služby.

 34. Prezentovanie aktualizácie softvéru vrátane bezpečnostnej aktualizácie alebo aktualizácie funkcií ako potrebnej na zachovanie súladu veci s digitálnymi prvkami, digitálneho obsahu alebo digitálnej služby s požiadavkami podľa osobitného predpisu, 26a) ak sa ňou zlepšia len vlastnosti funkcií.

 35. Každá obchodná komunikácia o tovare s vlastnosťou zavedenou na obmedzenie jeho životnosti, napriek tomu, že obchodník má k dispozícii informáciu o tejto vlastnosti a jej účinkoch na životnosť tovaru.

36. Nepravdivé tvrdenie, že za bežných podmienok používania má tovar určitú životnosť z hľadiska času alebo intenzity používania.

37. Prezentovanie tovaru ako tovaru, ktorý možno opraviť, pričom tomu tak nie je.

38. Navádzanie spotrebiteľa nahradiť alebo doplniť komponent tovaru, ktorý sa opakovane opotrebúva a na zabezpečenie zamýšľanej funkčnosti tovaru je potrebné ho vymieňať alebo dopĺňať (spotrebný materiál), skôr ako je nevyhnutné
z technických dôvodov.

39. Zamlčanie informácie o poškodení funkčnosti tovaru pri použití komponentu tovaru, ktorý sa opakovane opotrebúva a na zabezpečenie zamýšľanej funkčnosti tovaru je potrebné ho vymieňať alebo dopĺňať (spotrebný materiál), náhradných dielov alebo príslušenstva, ktoré neboli dodané pôvodným výrobcom, alebo nepravdivé tvrdenie, že k takémuto poškodeniu dôjde.“.

1. Za prílohu č. 3 sa vkladá príloha č. 3a, ktorá vrátane nadpisu znie:

„Príloha č. 3a

k zákonu č. 108/2024 Z. z.

**EURÓPSKY FORMULÁR PRE INFORMÁCIE O OPRAVE**

**Časť I**

**Identifikačné a kontaktné údaje opravovne poskytujúcej opravu**

|  |  |
| --- | --- |
| Opravovňa | [Identifikačné údaje] |
| Adresa | [Poštová adresa, ktorú má použiť spotrebiteľ] |
| Telefónne číslo |  |
| E-mailová adresa  |  |
| Iný prostriedok online komunikácie, ktorý spotrebiteľovi umožňuje rýchlo kontaktovať opravovňu a účinne s ňou komunikovať, ak ho opravovňa poskytuje |  |

**Časť II**

**Informácie o oprave**

|  |  |
| --- | --- |
| Tovar, ktorý sa má opraviť | [Identifikácia tovaru] |
| Povaha vady | [Opis vady] |
| Navrhovaný druh opravy | [Aké opatrenia sa prijmú na opravu vady] |
| Cena za opravu alebo ak ju nie je možné vypočítať, spôsob, akým sa cena vypočíta a najvyššia možná cena za opravu | [Ide o celkovú sumu za opravu, ak ju nie je možné vypočítať, spôsob, akým sa cena vypočíta a najvyššiu možnú cenu za opravu, v eurách] |
| Lehota na vykonanie opravy | [Lehota, v ktorej sa opravovňa zaväzuje opraviť tovar, vyjadrená v dňoch] |
| Dostupnosť dočasného náhradného tovaru | [Dočasný náhradný tovar znamená, že spotrebiteľ dostane rovnocenný tovar na použitie počas opravy; opravovňa uvedie „áno“ alebo „nie“] |
| Náklady na poskytnutie dočasného náhradného tovaru, ak sa dočasný náhradný tovar poskytuje | [v eurách] |
| Miesto odovzdania tovaru na opravu | [Miesto, kde spotrebiteľ odovzdáva tovar na opravu] |
| Dostupnosť doplnkových služieb | [Ak sa ponúkajú doplnkové služby, ako je odobratie, inštalácia a preprava, uveďte, v akom rozsahu. Uveďte „žiadne“, ak sa na príslušnú opravu neponúka žiadna doplnková služba] |
| Náklady na doplnkovú službu, ak sa doplnková služba poskytuje  | [Náklady na každú ponúkanú doplnkovú službu v eurách] |
| Obdobie viazanosti európskym formulárom pre informácie o oprave | [Obdobie viazanosti najmenej 30 dní] |
| Doplňujúce informácie |  |

Informácie v hranatých zátvorkách slúžia ako vysvetlenie pre opravovňu a opravovňa ich nahradí zodpovedajúcimi údajmi.“.

1. V prílohe č. 4 sa vypúšťa šiesty bod.

Doterajšie body 7 až 10 sa označujú ako body 6 až 9.

1. Príloha č. 4 sa dopĺňa desiatym bodom, ktorý znie:

„10. Smernica Európskeho parlamentu a Rady (EÚ) 2024/1799 z 13. júna 2024 o spoločných pravidlách na podporu opravy tovaru a o zmene nariadenia (EÚ) 2017/2394 a smerníc (EÚ) 2019/771 a (EÚ) 2020/1828 (Ú. v. EÚ L, 2024/1799, 10. 7. 2024).“.

1. Príloha č. 4 sa dopĺňa jedenástym bodom, ktorý znie:

„11. Smernica Európskeho parlamentu a Rady (EÚ) 2024/825 z 28. februára 2024, ktorou sa menia smernice 2005/29/ES a 2011/83/EÚ, pokiaľ ide o posilnenie postavenia spotrebiteľov v rámci zelenej transformácie prostredníctvom lepšej ochrany pred nekalými praktikami a prostredníctvom lepšieho informovania (Ú. v. EÚ L, 2024/825, 6. 3. 2024).“.

**Čl. II**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z. z., zákona Národnej rady Slovenskej republiky č. 249/1994 Z. z., zákona č. 153/1997 Z. z., zákona č. 211/1997 Z. z., zákona č. 252/1999 Z. z., zákona č. 218/2000 Z. z., zákona č. 261/2001 Z. z., zákona č. 281/2001 Z. z., zákona č. 23/2002 Z. z., zákona č. 34/2002 Z. z., zákona č. 95/2002 Z. z., zákona č. 184/2002 Z. z., zákona č. 215/2002 Z. z., zákona č. 526/2002 Z. z., zákona č. 504/2003 Z. z., zákona č. 515/2003 Z. z., zákona č. 150/2004 Z. z., zákona č. 404/2004 Z. z., zákona č. 635/2004 Z. z., zákona č. 171/2005 Z. z., zákona č. 266/2005 Z. z., zákona č. 336/2005 Z. z., zákona č. 118/2006 Z. z., zákona č. 188/2006 Z. z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z., zákona č. 477/2008 Z. z., zákona č. 186/2009 Z. z., zákona č. 575/2009 Z. z., zákona č. 129/2010 Z. z., zákona č. 546/2010 Z. z., zákona č. 130/2011 Z. z., zákona č. 161/2011 Z. z., zákona č. 69/2012 Z. z., zákona č. 180/2013 Z. z., zákona č. 102/2014 Z. z., zákona č. 106/2014 Z. z., zákona č. 335/2014 Z. z., zákona č. 39/2015 Z. z., zákona č. 117/2015 Z. z., zákona č. 239/2015 Z. z., zákona č. 273/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 170/2018 Z. z., zákona č. 184/2018 Z. z. a zákona č. 213/2018 Z. z., zákona č. 343/2018 Z. z., nálezu Ústavného súdu Slovenskej republiky č. 25/2019 Z. z., zákona č. 394/2019 Z. z., zákona č. 108/2024 Z. z. a zákona č. 254/2024 Z. z. sa mení a dopĺňa takto:

1. V § 617 ods. 1 písm. d) sa za slovo „kompatibility“ vkladá čiarka a slovo „opraviteľnosti“.
2. Doterajší text § 618 sa označuje ako odsek 1 a dopĺňa sa odsekom 2, ktorý znie:

„(2) Za vadu predanej použitej veci sa nepovažuje vada, ktorá vznikla používaním a bežným opotrebovaním zodpovedajúcim miere jej predchádzajúceho používania.“.

1. V § 619 sa za odsek 3 vkladá nový odsek 4, ktorý znie:

„(4) Po prvom odstránení vady opravou veci sa doba zodpovednosti za vady veci podľa odsekov 1 až 3 predlžuje o 12 mesiacov. Doba zodpovednosti za vady veci sa predĺži len raz bez ohľadu na počet opráv veci.“.

Doterajšie odseky 4 a 5 sa označujú ako odseky 5 a 6.

1. V § 620 ods. 1 a § 621 ods. 3 sa číslo „3“ nahrádza číslom „4“.
2. V § 622 ods. 4 sa za slovami „akreditovanou osobou“ vypúšťa čiarka a slová „autorizovanou osobou alebo notifikovanou osobou“.
3. V § 623 sa za odsek 1 vkladá nový odsek 2, ktorý znie:

„(2) Predávajúci pred odstránením vady informuje kupujúceho o práve vybrať si medzi opravou veci alebo výmenou veci podľa odseku 1 a o predĺžení doby zodpovednosti za vady veci podľa § 619 ods. 4.“.

Doterajšie odseky 2 až 8 sa označujú ako odseky 3 až 9.

1. V § 623 ods. 4 sa na konci pripája táto veta: „Lehota podľa prvej vety nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý predávajúci nemôže ovplyvniť;dôkazné bremeno o existencii objektívneho dôvodu znáša predávajúci.“.
2. V § 623 sa za odsek 4 vkladajú nové odseky 5 a 6, ktoré znejú:

„(5) Predávajúci môže pri odstránení vady výmenou veci poskytnúť na žiadosť kupujúceho renovovanú vec.

(6) Predávajúci môže počas opravy veci bezplatne zapožičať kupujúcemu dočasnú náhradnú vec vrátane renovovanej veci. Na zapožičanie dočasnej náhradnej veci sa vzťahujú ustanovenia § 659 až 662.“.

 Doterajšie odseky 5 až 9 sa označujú ako odseky 7 až 11.

1. V § 624 ods. 1 písm. b) sa slová „4 a 6“ nahrádzajú slovami „7 a 9“.
2. V § 624 ods. 1 písm. c) sa číslo „2“ nahrádza číslom „3“.
3. V § 852k ods. 1 sa na konci pripája táto veta: „Lehota podľa prvej vety nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý obchodník nemôže ovplyvniť;dôkazné bremeno o existencii objektívneho dôvodu znáša obchodník.“.
4. V nadpise § 852n sa slovo „predávajúceho“ nahrádza slovom „obchodníka“.
5. V deviatej časti sa za dvadsiatu siedmu hlavu vkladá dvadsiata ôsma hlava, ktorá vrátane nadpisu znie:

„DVADSIATA ÔSMA HLAVA

**Prechodné ustanovenie k úpravám účinným od 31. júla 2026**

**§ 879z**

Vznik právnych vzťahov zo zmlúv uzavretých pred 31. júlom 2026 a nároky vzniknuté z týchto zmlúv sa posudzujú podľa právnych predpisov účinných do 30. júla 2026.“.

1. Príloha sa dopĺňa desiatym bodom, ktorý znie:

„10. Smernica Európskeho parlamentu a Rady (EÚ) 2024/1799 z 13. júna 2024 o spoločných pravidlách na podporu opravy tovaru a o zmene nariadenia (EÚ) 2017/2394 a smerníc (EÚ) 2019/771 a (EÚ) 2020/1828 (Ú. v. EÚ L, 2024/1799, 10. 7. 2024).“.

**Čl. III**

Zákon č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov v znení zákona č. 177/2018 Z. z., zákona č. 373/2018 Z. z., zákona č. 221/2019 Z. z. a zákona č. 108/2024 Z. z. sa mení takto:

1. V § 1 sa vypúšťa odsek 3.

Doterajšie odseky 4 až 6 sa označujú ako odseky 3 až 5.

Poznámka pod čiarou k odkazu 2 sa vypúšťa.

1. V § 10 ods. 6 sa vypúšťa posledná veta.

Poznámky pod čiarou k odkazom 21 a 22 sa vypúšťajú.

**Čl. IV**

Zákon č. 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z., zákona č. 287/2020 Z. z., zákona č. 431/2021 Z. z., zákona č. 9/2023 Z. z., zákona č. 309/2023 Z. z., zákona č. 7/2024 Z. z., zákona č. 179/2024 Z. z. a zákona č. 387/2024 Z. z. sa mení a dopĺňa takto:

1. V § 14 ods. 5 sa slová „osobitným predpisom“ nahrádzajú slovami „osobitnými predpismi“.
2. Poznámka pod čiarou k odkazu 16 sa dopĺňa citáciou: „§ 4 ods. 2 písm. a), b) a h) zákona č. 108/2024 Z. z. o ochrane spotrebiteľa a o zmene a doplnení niektorých zákonov.“.
3. V § 14 ods. 18 sa odkaz „16)“ nahrádza odkazom „21a)“.

Poznámka pod čiarou k odkazu 21a znie:

„21a) Zákon č. 297/2008 Z. z. v znení neskorších predpisov.“.

1. V § 77 ods. 9 písm. k) sa na konci vypúšťa čiarka a pripájajú sa tieto slová: „a podľa osobitného predpisu,47a)“.

Poznámka pod čiarou k odkazu 47a znie:

„47a) Zákon č. 108/2024 Z. z. v znení zákona č. .../2025 Z. z.“.

**Čl. V**

Tento zákon nadobúda účinnosť dňom vyhlásenia okrem čl. I bodov 11 až 13, 24, 27, 31, 33, 36 a 48, čl. II bodov 2, 7, 11, 12 a čl. IV, ktoré nadobúdajú účinnosť 1. januára 2026, čl. I bodov 3, 18, 25, 34, 53, 55, čl. II bodov 1, 3, 4, 6, 8 až 10, 13 a 14, ktoré nadobúdajú účinnosť 31. júla 2026, a čl. I bodov 2, 4 až 10, 14 až 17, 19 až 23, 28, 43, 49 až 52 a 56, ktoré nadobúdajú účinnosť 27. septembra 2026.